open-index/open-wikipedia-markdown huggingface dataset:
מדינות חברות בנאט"ו

ממוזער|ציר זמן של המדינות המשתתפות בברית נאט"ו מאז הקמתה ועד היום.אפור - לא משתתפותתכלת - משתתפות בשנה המצוינתכחול - משתתפות כבר
נאט"ו (ארגון האמנה הצפון-אטלנטית) הוא ברית צבאית בין 32 מדינות צפון אמריקה ואירופה. הארגון מממש את האמנה הצפון אטלנטית שנחתמה ב-4 באפריל 1949. הסעיף החמישי של האמנה של נאט"ו קובע כי אם מתרחשת התקפה מזוינת נגד אחת המדינות החברות בברית, כל חברי הברית יסייעו לחבר המותקף, ויהיה שימוש בכוחות מזוינים במידת הצורך.
מתוך 32 המדינות החברות, 30 ממוקמות באירופה ושתיים בצפון אמריקה. לכל החברות יש צבאות, מלבד איסלנד, שאין לה צבא רגיל, אבל יש לה משמר חופים ויחידה קטנה של מומחים לפעולות בנאט"ו). שלוש מחברות נאט"ו הן מדינות בעלות נשק גרעיני: צרפת, הממלכה המאוחדת וארצות הברית. את נאט"ו ייסדו 12 מדינות, שלוש חברות נוספות הצטרפו לברית בין 1952 ל-1955, וחברה חדשה רביעית הצטרפה ב-1982. לאחר תום המלחמה הקרה, נאט"ו הוסיפה 16 חברות נוספות לברית מ-1999 עד 2024.

## הקמה ושינויים בברית
220px|ממוזער|מפת נאט"ו באירופה:
נאט"ו הוסיפה מדינות חדשות לבריתה 8 פעמים מאז הקמתה ב-1949, ובסך הכל, יש 31 מדינות שהן חברות בבריתה. 12 מדינות לקחו חלק בהקמת נאט"ו: בלגיה, קנדה, דנמרק, צרפת, איסלנד, איטליה, לוקסמבורג, הולנד, נורווגיה, פורטוגל, הממלכה המאוחדת וארצות הברית. ב-1952 הפכו יוון וטורקיה לחברות בברית, אליהן הצטרפו מאוחר יותר גרמניה המערבית (ב-1955) וספרד (ב-1982). ב-1990, עם איחוד גרמניה מחדש, נאט"ו גדלה וכללה גם את גרמניה המזרחית. בין השנים 1994 ל-1997, הוקמו יוזמות רחבות יותר על מנת לחזק את שיתוף הפעולה של מדינות הברית, ביניהן שותפות לשלום, הדיאלוג הים-תיכוני ומועצת השותפות האירו-אטלנטית. ב-1997 הוזמנו שלוש מדינות שהשתתפו בברית ורשה: הונגריה, צ'כיה ופולין, להצטרף לנאט"ו. ב-1999, קבוצת וילנה (ברית של 10 מדינות בלטיות ומזרח אירופיות) התגבשה במאי 2000 על מנת לשתף פעולה עם נאט"ו. קבוצת וילנה התפרקה ביוני 2004 בפסגת איסטנבול 2004 והמדינות החברות בקבוצת וילנה החליטו להפוך באופן רשמי לחברות בנאט"ו. אלבניה וקרואטיה הצטרפו בשנת 2009, מונטנגרו ב-2017, מקדוניה הצפונית ב-2020, פינלנד ב-2023 ושוודיה ב-2024.

## חברות
ממוזער|המדינות בברית נאט"ו הנוכחית

## סדר כוחות צבאיים
הרשימה הבאה מציגה את יחס הכוח הצבאי במדינה ביחס לאוכלוסייה. הרשימה מתפרסמת מדי שנה על ידי המכון הבינלאומי ללימודים אסטרטגיים.

## קישורים חיצוניים

* 

## ביאורים

## הערות שוליים

קטגוריה:נאט"ו
קטגוריה:רשימות מדינות
קטגוריה:מדינות לפי ארגון בין-לאומי
סיגילריה

**סיגילריה** (שם מדעי: *Sigillaria*) הוא סוג פרהיסטורי של צמח קדום מקבוצת הליקופודים שהיה קרוב לאיזוט המודרני אך היה גבוה כמו עץ. באורח חייו דמה לזה של שרכים וטחבים. המאובנים שלו התגלו ברחבי בריטניה, ארצות הברית, קנדה, סין, קוריאה, טנזניה וזימבבואה ותוארכו לתקופות הקרבון והפרם לפני 323.2 עד 254 מיליון שנה מזמננו (בעבר נחשבו לעוד יותר מוקדמים כבר מהדבון). הסוג הקרוב ביותר לצמח זה היה הלפידודנדרון שחי בצורה דומה ובאותם אזורים.

צמח קדום זה היה בעל גבעול גבוה מכוסה "קשקשים" שהגיע לגובה של עד 30 מטרים ובקצהו בלטו מעין-עלים גבוהים הקרובים לגבעול וללא ענפים. הצמח התרבה ללא זרעים, באמצעות נבגים (שנמצאו בתוך מבנים חרוטיים). מספר חוקרים הציעו, אך לא הצליחו להוכיח, שצמח זה היה בעל אורח חיים מהיר, בו גדל במהירות לגובה מרשים, הגיע לבגרות, התרבה ומת בגיל צעיר.

## מינים

## קישורים חיצוניים

## הערות שוליים

קטגוריה:ליקופודים
קטגוריה:צמחים שחיו בקרבון
קטגוריה:צמחים שחיו בפרם
יוהאן השני, רוזן אולדנבורג

**יוהאן השני, רוזן אולדנבורג** (בגרמנית: **Johann II. Graf von Oldenburg**; מת בין 1314 ל-1316) היה רוזן אולדנבורג בין השנים 1285–1315.

## ביוגרפיה
יוהאן נולד לפני 1272 בווילדהאוזן והיה בנם של כריסטיאן השלישי, רוזן אולדנבורג ואשתו הדוויג פון אולדנבורג. 

לאחר מות אביו בשנים 1285–1289, יוהאן השני היה תחת האפוטרופסות של דודו אוטו השני, רוזן אולדנבורג-דלמנהורסט, שהתגורר בדלמנהורסט ואשר כנראה שימש כאפוטרופוס של בני אחיו המנוח. בתקופה שבין 1301 ל-1314 הוא שלט יחד עם אחיו כריסטיאן, שאינו מוזכר בכרוניקה של ראסטדה. מנזר ראסטדה סבל מהתקפות של יוהאן השני, ותדמיתו של הרוזן הזה במסורת המקומית שלילית בהתאם: הוא הביא את המדינה לעוני רב, חי ברסטדה, אף על פי שהיה נשוי, עם פילגש והתנהג כמו איכר*.*

יוהאן היה מעורב בהיסטוריה של ייסוד המנזר הדומיניקני בבלנקנבורג. ארבע שנים לאחר מכן, הוא אילץ את המנזר, שהוקם תחילה בלהה ב-1290, לעבור לשפלת האנט הבלתי פרודוקטיבית מבחינה כלכלית ממזרח לאולדנבורג כדי להגביל את הנזק החומרי אשר נגרם מאובדן הטריטוריה בצדו.

לקראת סוף המאה ה-13, יוהאן היה מעורב במריבות נגד הסטדינגרים וב-1292 או 1293 במתקפה הכושלת של אוטו השני על עמדת השלטון של הארכיבישופות של ברמן בצד סטדינגר לכטר.

## משפחתו
יוהאן התחתן פעמיים. נישואיו הראשונים היו לאליזבת, בתם של יוהאן, דוכס בראונשווייג-לינבורג וליוטגרד פון הולשטיין-איצהו. נישואיו השניים היו לרוזנת הדוויגה מדיפהולץ.  ליוהאן היו חמישה ילדים:
* כריסטיאן הרביעי, רוזן אולדנבורג
* יוהאן השלישי, רוזן אולדנבורג, התחתן עם מכטילד (מטילדה) מברונקהורסט
* קונרד הראשון, רוזן אולדנבורג
* מוריץ מאולדנבורג (נהרג בפעולה ב-1368 ליד בלקסן), דיקן (דומדצ'נט) של קתדרלת ברמן, מנהל דיוקסיה של הארכיבישוף של ברמן (1345–1362), הארכיבישוף הנבחר של ברמן (1348) וקואדיוטור של ברמן (1348) -1360) 
* גיזלה מאולדנבורג; התחתנה עם גרהרד השלישי, רוזן הויה

## הערות שוליים

קטגוריה:רוזנים גרמנים
קטגוריה:ילידי המאה ה-13
בחנותו של ראצ'יק

"**בחנותו של ראצ'יק**" (1967–1968) הוא ציור מאת אריה ארוך.
## תיאור
הציור "בחנותו של ראצ'יק", שנוצר בין השנים 1967–1968, שייך לקבוצה של עבודות בהן חוזר האמן, בצורה מורכבת, אל ילדותו. בציור משרטט ארוך קומפוזיציה של מבנים גאומטריים-נפחים, מעין טבע דומם, בעזרת קווי קונטור שחור. אף על פי שבעבודה גוונים שונים, הרי רובה נשלט על ידי צבע כחול-אפור. צורת החרוט, המאזכרת הן את "מונומנט לאינטרנציונאל השלישי" (1919) והן גוש סוכר על דלפק החנות.

על אף שארוך מתייחס בכותרת ציורו אל נקודת זמן ומקום ספציפיים, כמו בסדרת "צקפר", הרי שסגנון העבודה המופשט מצביע על תהליכים ארס פואטיים. יונה פישר כתב על עבודה זו כי "ב'חנותו של ראצ'יק' (1967/8) ו'לזכר הבחורים הטובים של התחלת המאה' (1969) מבוססות הצורות, בהכרתו של האמן, על חיפושי הצורה הדו-ממדיות והתלת-ממדיות אצל הקונסטרוקטיביסטים הרוסים בשנות העשרים. בחיפושים האלה רואה ארוך את האפשרות ליצור צורה שתהיה צורת יסוד וצורה ייחודית בעת ובעונה אחת".

גדעון עפרת קשר את הציור אל העבודה "הזכוכית הגדולה" מאת מרסל דושאן.

בשנים 1973-1972 יצר ארוך הדפס אבן על פי ציור זה בסטודיו של דוד בן שאול בירושלים. על פי פישר ארוך המיר את הציור המרובד ל"מבנה צורני חמור ומאופק" המנצל את טכניקה ההדפס ליצירת "שילוב תמציתי ביותר של הצורה והחומר".

## הערות שוליים

קטגוריה:אריה ארוך
קטגוריה:ציור ישראלי
קטגוריה:ציורי שמן
קטגוריה:יצירות משנת 1968
קטגוריה:מוזיאון ישראל: ציורים
קטגוריה:ציורים מופשטים
דרום לונדון

**דרום לונדון** הוא החלק הדרומי של העיר לונדון אשר בממלכה המאוחדת.

אזור דרום לונדון איננו מוגדר באופן פורמלי ולכן לעיתים הוא מוגדר באופן שונה למגוון מטרות שונות. המשותף לכל ההגדרות הללו הוא הכללת כל המחוזות הממוקמים דרומית לנהר התמזה.

אזור דרום לונדון מורכב ברובו מהרבעים בקסלי, ברומלי, קרוידון, הרובע המלכותי של גריניץ', הרובע המלכותי קינגסטון שעל התמזה, למבת', לואישהאם, מרטון, ריצ'מונד שעל התמזה, סאת'ק, וונדסוורת', וסאטון.

## גלריית תמונות

Peckham library 1.jpg|ספריית פקהאם
Southwark Cathedral, 24th floor.jpg|קתדרלת סאות'וורק
Lambeth Town Hall.jpg|בריקסטון
Clapham Common Tube Station Exterior - Oct 2007.jpg|Clapham Common (London Underground)|תחנת הרכבת התחתית קלאפהאם קומון
Secret Intelligence Service building - Vauxhall Cross - Vauxhall - London - 24042004.jpg|מטה MI6, ווקסהול
Hampton Court RJL.JPG|ארמון המפטון קורט


## ראו גם
* מרכז לונדון
* מזרח לונדון
* לונדון הפנימית
* צפון לונדון
* לונדון החיצונית
* מערב לונדון
* סאות' בנק

## קישורים חיצוניים

קטגוריה:לונדון: גאוגרפיה
קטגוריה:לונדון: שכונות
יוהאן השביעי, דוכס מקלנבורג-שוורין

**יוהאן השביעי, דוכס מקלנבורג** (7 במרץ 1558 - 22 במרץ 1592) מכונה לפעמים **יוהאן החמישי** היה דוכס מקלנבורג-שוורין.

## ביוגרפיה
יוהאן נולד ב-7 במרץ 1558 והיה בנם של ג'ון אלברט הראשון, דוכס מקלנבורג, ואנה סופיה מפרוסיה. בהיותו בן שמונה עשרה אביו נפטר ומונתה מועצת יוצרות ששלטה בשמו במשך תשע השנים הבאות.

העוצר העביר לידיו את השלטון בפועל ב-1585. הוא התמודד מיד עם בעיות שהוא לא היה מצויד להתמודד איתן, כולל חובות עצומים ודרישות של דודו כריסטופר לוויתורים טריטוריאליים. לאחר ויכוח קשה במיוחד עם דודו, הוא התאבד ב-22 במרץ 1592.

מכיוון שלא ניתן היה לקבור את המתאבדים באדמה מקודשת, נרקח סיפור שטען כי יוהאן נהרג על ידי השטן במסגרת הסכם עם שתי נשים משוורין. הנשים נחקרו: קתרינה ונקלמוט, שמתה מהשפעות העינויים, ומגדלנה רוקיץ, שנשרפה על המוקד. הגינוי שלהם כמכשפות פינה את הדרך לקבורתו של יוהאן בקתדרלת שוורין.

## משפחתו
ב-17 בפברואר 1588 יוהאן התחתן עם סופיה מהולשטיין-גוטורפ, בתם של אדולף, דוכס הולשטיין-גוטורפ, וכריסטינה מהסן. נולדו להם שלושה ילדים:
* אדולף פרידריך הראשון (1588–1658)
* יוהאן אלברכט השני (1590–1636)
* אנה סופיה (1591–1648)

## אילן יוחסין

## קישורים חיצוניים

* 

קטגוריה:דוכסי מקלנבורג-שוורין
קטגוריה:ילידי 1558
קטגוריה:נפטרים ב-1592
מרכז לונדון

[ממוזער|350px|אזור מרכז לונדון באתר [OpenStreetMap]]
**מרכז לונדון** (באנגלית: **Central London**) הוא החלק הפנימי ביותר של העיר לונדון אשר בממלכה המאוחדת אשר משתרע על פני מספר רבעים. לאורך השנים נעשה שימוש בהגדרות שונות כדי להגדיר את ההיקף של אזור מרכז לונדון לצורכי סטטיסטיקה, תכנון עירוני ושלטון מקומי. מאפייניו של אזור מרכז כוללים סביבה בנויה בצפיפות גבוהה, עלויות גבוהות במיוחד לשטחי הקרקע, כמות גדולה במיוחד של אוכלוסייה במהלך שעות היום, וריכוז של ארגונים ומתקנים בעלי חשיבות אזורית, לאומית ובינלאומית.

החישוב של מרחקי נתיבים שונים מ/אל לונדון נמדדים באופן מסורתי מנקודה מרכזית בצ'רינג קרוס (בסיטי של וסטמינסטר), המסומנת על ידי פסלו של המלך צ'ארלס הראשון בצומת של הרחובות סטרנד, וייטהול וקוקספור, אשר נמצא מדרום לכיכר טרפלגר.

## פנורמה

## ראו גם
* מזרח לונדון
* לונדון הפנימית
* צפון לונדון
* לונדון החיצונית
* דרום לונדון
* מערב לונדון

קטגוריה:לונדון: גאוגרפיה
קטגוריה:לונדון: שכונות
הרובע הצרפתי של שאנגחאי

110px|שמאל|ממוזער|המיקום של אזור הרובע הצרפתי של שאנגחאי בשאנגחאי
**הרובע הצרפתי של שאנגחאי** (בצרפתית: **Concession française de Shanghai**; בפין-יין: **Shànghǎi Fǎ Zūjiè**) היה אזור בעיר שאנגחאי שבסין אשר היה תחת שליטה צרפתית בין השנים 1849–1943, אשר פותח באופן מהותי בסוף המאה ה-19 ותחילת המאה ה-20. השליטה הצרפתית באזור זה הסתיימה בשנת 1943 כאשר צרפת של וישי, תחת לחץ מצד גרמניה הנאצית, העבירה את השליטה על האזור לממשלת ואנג ג'ינג-ויי הפרו-יפנית. במשך רוב המאה ה-20 אזור הרובע הצרפתי של שאנגחאי נותר אחד מאזורי המגורים והקמעונאות היוקרתיים ביותר עיר, ושימש גם כאחד ממרכזי הקהילה הקתולית של סין.

האזור מכיל כיום מבנים גבוהים רבים, בעיקר מגדלי מגורים ומבני משרדים גבוהים, בנוסף למספר בתי מלון ומרכזי קניות עצומים.

למרות שהאזור עבר פיתוח רב בעשורים האחרונים, הוא ממשיך לשמור על אופי ייחודי מובהק וממשיך להוות יעד תיירותי פופולרי.

## גלריית תמונות

קובץ:Avenue_Joffre_in_the_1930s.jpg|שדרת ז'ופר בשנות ה-30 של המאה ה-20 - אחד הרחובות המסחריים המרכזיים ברובע הצרפתי של שאנגחאי
קובץ:Huaihai_Road_(M).JPG|שדרת ז'ופר בשנת 2007 - מבנים רבים בחזית הרחוב נשתמרו
קובץ:Quiet_Streets_Shanghai.jpg|רחוב שקט ומוצל באזור הרובע הצרפתי של שאנגחאי
קובץ:Restaurant_View_Shanghai.jpg|ישן וחדש בקרבת שדרת ז'ופר


## קישורים חיצוניים

קטגוריה:האימפריה הקולוניאלית הצרפתית
קטגוריה:שאנגחאי: רבעים
קטגוריה:מדינות וטריטוריות שהתפרקו ב-1943
הום סטיי

**הום סטיי** (באנגלית: **Home Stay** או **Hospitality exchange**) היא סוג של אפשרות אירוח ולינה המאפשרת למבקרים לשכור בית או דירה של אדם/משפחה מקומי/ת ביעד בו הם שוהים במהלך הטיול/חופשה. משך השהייה יכול להשתנות מלילה אחד לתקופה של עד שנה שלמה והיא יכולה להיות זמינה ללא שום תשלום, בתמורה לפיצוי כספי, בתמורה לכך שהמארח ישהה בו זמנית או בזמן אחר בבית/דירה של האורח, או בתמורה לכך שהאורח יבצע עבודות שונות בנכס של המארח.

האפשרות של הום סטיי בדרך כלל מאפשרת היכרות טובה יותר עם אורחות החיים של האוכלוסייה המקומית ומעניקה למבקרים יותר הזדמנויות לשפר את מיומנויות השפה.

על אף שאירוח ביתי עשוי להתקיים בכל יעד ברחבי העולם, בפועל אפשרויות של הום סטיי פופולריות יותר במדינות מסוימות מאשר במדינות אחרות, בדרך כלל כתוצאה מכך שאותן המדינות השקיעו משאבים בכך לצורך פיתוח תעשיית התיירות שלהן.

בשל היותה חלופה זולה האפשרות של הום סטיי פופולרית במיוחד בקרב תרמילאים וסטודנטים.

## קישורים חיצוניים

## הערות שוליים

קטגוריה:מלונאות
קטגוריה:תיירות
בלווארוש

**בלווארוש** (בהונגרית: **Belváros** - "העיר הפנימית") הוא החלק המרכזי של העיר בודפשט ברובע 5 (), בחלקו הדרומי של הרובע. הוא זהה לגרעין העיר העתיקה של פשט, שנוצר במשך מאות שנים והיה מוקף חומות עיר עד תחילת המאה ה-19. חלקו הצפוני של רובע 5 נקרא היסטורית ליפוטווארוש (העיר של לאופולד).

## אתרים בולטים
* האקדמיה ההונגרית למדעים
* ארמון גרשם
* טיילת הדנובה
* אולם הקונצרטים 
* רחוב ואצי

## גלריית תמונות

Széchenyi_Chain_Bridge_in_Budapest_at_night.jpg|בלווארוש
Budapest_Vaci_utca.jpg|רחוב ואצי הוא אחד מאזורי השופינג המרכזיים בבלווארוש


## קישורים חיצוניים

קטגוריה:בודפשט
פטר פאבל

**פֶּטְר פַּאבֶל** (בצ'כית: **Petr Pavel**; נולד ב-1 בנובמבר 1961) הוא נשיא צ'כיה ה-4. פאבל הוא איש צבא בדימוס אשר שימש כראש המטה הכללי של צבא צ'כיה בין השנים 2012–2015, וכיושב ראש הוועדה הצבאית של נאט"ו בין השנים 2015–2018. 

ב-2022 הכריז פאבל על מועמדותו לנשיאות בבחירות לנשיאות ב-2023. הוא גבר בבחירות על יריבו, ראש הממשלה לשעבר אנדריי באביש, והושבע כנשיא ב-9 במרץ 2023.

## ביוגרפיה
### קריירה צבאית
פאבל נולד בפלאנה ב-1 בנובמבר 1961. הוא היה בן למשפחה בעלת עבר צבאי. אביו היה קצין מודיעין בצבא הצ'כוסלובקי. הוא למד בגימנסיה הצבאית ביאן ז'י'אק באופבה, ולאחר מכן באוניברסיטה הצבאית בוויסקוב. ב-1983 הוא סיים את לימודיו והתגייס לצבא צ'כוסלובקיה. הוא שרת בכוחות הצנחנים והפך למפקד מחלקה. ב-1985 הוא הצטרף למפלגה הקומוניסטית של צ'כוסלובקיה ונותר חבר בה עד קריסת המשטר הקומוניסטי בצ'כוסלובקיה ב-1989. לימים הוא תיאר את חברותו במפלגה כשגיאה שעליה ניסה לכפר כל ימיו.

בן 1988–1991 למד באקדמיה הצבאית בברנו. לאחר נפילת המשטר הקומוניסטי נשלח ללמוד באקדמיות צבאיות בבריטניה, וכן השלים תואר שני ביחסים בינלאומיים בקינגס קולג' לונדון. לאחר מכן חזר לצ'כיה, הצטרף למודיעין הצבאי והשתתף במלחמות יוגוסלביה. הוא זכה לפרסום כאשר עם כוח קטן הצליח לחלץ 55 חיילים צרפתיים שהיו נצורים בידי כוח סרבי עדיף. לאחר סיום המלחמה הפך לסגן הנספח הצבאי בבלגיה. ב-2002 הועלה לדרגת בריגדיר וייצג את צ'כיה במספר ארגונים בינלאומיים.

ביולי 2011 מונה לסגן ראש המטה הכללי וב-1 ביוני 2012 הפך לראש המטה הכללי. ביולי 2014 פרש מתפקידו והפך ליושב ראש הוועדה הצבאית של נאט"ו. הוא היה היו"ר הראשון (והיחיד עד כה) שהגיע ממדינה שהייתה בעבר חברת ברית ורשה. ב-29 ביוני 2018 הוא פרש מהצבא.

במהלך התפרצות מגפת הקורונה בצ'כיה השיק פאבל יוזמה אזרחית בשם "חזקים ביחד" אשר נועדה לסייע לממשלת צ'כיה בהתמודדות עם המשבר.

### קריירה פוליטית
ב-9 ביוני 2022 הודיע פאבל על כוונתו להתמודד בבחירות לנשיאות צ'כיה ב-2023. הוא השיק קמפיין בחירות ששם דגש על התקרבות לארצות הברית, האיחוד האירופי ונאט"ו. הוא התבטא כנגד רוסיה וסין, והביע תמיכה באוקראינה במלחמתה כנגד הרוסים. עם זאת, הוא טען שצ'כיה צריכה לשמור מרחק מהמלחמה.

סיבוב הבחירות הראשון נערך ב-13 וב-14 בינואר 2023. פאבל קיבל 1,975,056 קולות (35.4%). הוא עלה להתמודד בסיבוב השני מול ראש הממשלה לשעבר אנדריי באביש. פאבל ניצח את באביש בסיבוב השני, וקיבל 58.32% מהקולות (3,358,926 קולות) לעומת 41.67% בהם זכה באביש.

פאבל הושבע כנשיא ב-9 במרץ, והחליף בתפקיד את מילוש זמאן. הוא הנשיא ה-12 מאז הכרזת העצמאות של צ'כוסלובקיה ב-1918, וה-4 מאז פירוק צ'כוסלובקיה. הוא הנשיא הראשון של שנכנס לתפקידו ללא ניסיון פוליטי וללא חברות במפלגה כלשהי.

זמן קצר לאחר כניסתו לתפקיד, קיים פאבל שיחת טלפון עם צאי יינג-ון נשיאת טאיוואן, ואישר את היחסים הדיפלומטיים בין המדינות. צעד זה גרר ביקורת רבה מצד סין.

## קישורים חיצוניים

* 

* פטר פאבל באתר צבא צ'כיה
* פטר פאבל באתר GLOBSEC
* פטר פאבל באתר POLITICO
* 

## הערות שוליים

קטגוריה:נשיאי צ'כיה
קטגוריה:גנרלים צ'כים
קטגוריה:אנשי צבא צ'כוסלובקים
קטגוריה:מפקדי צבאות סדירים בעת החדשה: אישים
קטגוריה:קצינים בלגיון הכבוד
קטגוריה:מעוטרי אות האריה הלבן
קטגוריה:מעוטרי אות לגיון ההצטיינות
קטגוריה:ילידי 1961
ביל גרייבס

**ויליאם פרסטון גרייבס** (באנגלית: **William Preston Graves**; נולד ב-9 בינואר 1953) הוא פוליטיקאי אמריקאי שכיהן כמושל קנזס ה-43 בשנים 1995–2003.

## ביוגרפיה
גרייבס נולד בסלינה שבקנזס, בן להורים שבבעלותם הייתה חברת הובלות. לאחר שהשלים את לימודיו הגבוהים באוניברסיטת קנזס וסליאן עם תואר אקדמי במנהל עסקים, הוא עבד בתחום משאבי אנוש. בשנת 1986 נבחר גרייבס למזכיר המדינה של קנזס וב-1991 מונה לנציג ממשלות מדינות ארצות הברית במועצה הפדרלית למדיניות התחרות של ארצות הברית.

בבחירות 1994 – עת המהפכה הרפובליקנית – ניצח גרייבס את ג'ים סלאטרי, חבר בית הנבחרים של ארצות הברית מטעם מחוז הקונגרס השני של קנזס, ונבחר למושל קנזס. גרייבס היה רפובליקני מתון, ונודע במחלוקותיו עם האגף השמרני של המפלגה הרפובליקנית בקנזס. תקופת כהונתו עמדה בצד צמיחה כלכלית לאחר שנים של מיתון. בשנת 1997 שימש גרייבס כיושב ראש אגודת מושלי מדינות המערב התיכון. בבחירות 1998 נבחר לתקופת כהונה שנייה עם 74% מקולות הבוחרים – אחוז התמיכה הגבוה ביותר למושל בארצות הברית במחזור בחירות זה, ואחד משיעורי התמיכה הגבוהים ביותר למושל בהיסטוריה של קנזס.

על פי חוקת קנזס המעגנת הגבלת כהונה עבור המושל, גרייבס לא התמודד לתקופת כהונה שלישית והוחלף בידי קתלין סבליוס, מועמדת המפלגה הדמוקרטית בינואר 2003. בראשית כהונתו שירתה לצדו שילה פראהם כסגנית המושל, אך ב-1996 מינה אותה למלא את מקומו של בוב דול בסנאט של ארצות הברית. לאחר מכן היה גרי שרר לסגנו ועמיתו למירוץ.

לאחר כהונתו כמושל שימש גרייבס כנשיא ומנכ"ל איגודי ההובלות האמריקאים – ארגון הסחר והבטיחות הלאומי של תעשיית ההובלות בארצות הברית. הוא מכהן במועצת המנהלים של "International Speedway Corporation", מוסד המקדם פעילויות בידור בספורט מוטורי בארצות הברית.

## קישורים חיצוניים

## הערות שוליים

קטגוריה:אמריקאים ילידי קנזס
קטגוריה:מזכירי המדינה של קנזס
קטגוריה:מושלי קנזס
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1953
רועי בר

**רועי בֶּר** (נולד ב-30 בספטמבר 1961) הוא כימאי תאורטי ישראלי, פרופסור מן המניין ב וראש מרכז פריץ הבר לדינמיקה מולקולרית.

## ביוגרפיה
בר נולד בירושלים לפרופ' מיכאל בר (פיזיקאי) ומלוין בר (בעבר סגנית ראש עיריית רחובות) וגדל ברחובות.

בשנת 1979 החל את לימודיו לתואר ראשון במתמטיקה ובפיזיקה במסגרת העתודה האקדמית. בשנת 1991 חזר לספסל הלימודים והחל את לימודי התואר השני בכימיה תאורטית בהנחיית פרופ' רוני קוזלוב, אותם השלים בהצטיינות יתרה, ומיד לאחר מכן המשיך ללימודי תואר שלישי, אף הם בקבוצתו של קוזלוב. את עבודת הדוקטורט שלו הגיש בשנת 1996.

באותה שנה יצא בר לארצות הברית ושימש כעמית בתר-דוקטורי בהנחיית פרופ' מרטין הד-גורדון  באוניברסיטת קליפורניה בברקלי. בשנת 1998 שב לישראל והצטרף כמרצה בכיר לסגל האוניברסיטה העברית בירושלים.

בשנת 2002 קודם לדרגת פרופסור חבר וב-2006 לפרופסור מן המניין, אז גם מונה לראש המחלקה לכימיה פיזיקלית ולמנהל מרכז פריץ הבר לדינמיקה מולקולרית, תפקיד בו הוא מכהן גם כיום (2022).

מנישואיו לאביטל אילון-בר נולדו שתי בנות, הקריינית והכתבת אחינעם בר ורעות בר. בשנת 2021 אביטל ורועי התגרשו. כיום בר נשוי למתמטיקאית הישראלית-קנדית פרופ' יעל קרשון מאוניברסיטת טורונטו ומאוניברסיטת תל אביב.

## מחקר
בר עוסק בפיתוח של תורות ושיטות חישוביות חדשות שמטרתן לחזות תכונות של מולקולות, ננו גבישים וחומרים שונים על בסיס החוקים היסודיים של מכניקת הקוונטים. מחקרו מאפשר שימוש במתמטיקה, בחישובים ובסימולציות מחשב לתאר את התהליכים המולקולריים האחראים על הפקה יעילה של אנרגיה בת קיימא, ובכלל זה המרה של אור שמש לחשמל באמצעות תאים סולאריים, וכן הפקה של דלקים נקיים ויעילים מגז טבעי. בר פיתח, בשיתוף עם תלמידותיו ד"ר תמר שטיין וד"ר אסתר ליבשיץ, ועם פרופ' ליאור קרוניק ממכון ויצמן ותלמידתו ד"ר סיוון רפאלי-אברמסון, שיטות חישוב המאפשרות הערכה מדויקת של האנרגיה הדרושה להעביר אלקטרון בין אזורים שונים של מולקולות גדולות. שיטות אלה מיושמות תדיר להערכה של הפער האנרגטי היסודי במולקולות ובחומרים מתקדמים.

בר נבחר מספר פעמים למרצה מצטיין ואף זכה בפרס הרקטור להצטיינות במחקר ובהוראה. בין תלמידיו: ד"ר תמר שטיין, וד"ר אסתר ליבשיץ מהאוניברסיטה העברית, ופרופסור וויטק וולאצ'ק מאוניברסיטת קליפורניה בסנטה ברברה.

## פרסים והוקרה
* פרס וולף לתלמידי דוקטורט (1995)
* פרס מרכז פריץ הבר למחקר (1996)
* פרס יוספה ולאוניד אולשוואנג, מטעם האקדמיה הלאומית הישראלית למדעים (2000)
* פרס קלצ'קי להתקדמות בחזית המדע (2013)
* מופקד הקתדרה לכימיה על שם משפחת רטנר (2015)
* פרס רקטור האוניברסיטה העברית למצוינות במחקר ובהוראה (2018)
* פרס המדען המצטיין של החברה הישראלית לכימיה (2025)https://www.chemistry.org.il/prizes-page/?data=8

## קישורים חיצוניים

* דף אישי באתר האוניברסיטה העברית
* רועי בר, באתר גוגל סקולר
* רועי בר, באתר ResearchGate

קטגוריה:כימאים ישראלים
קטגוריה:סגל האוניברסיטה העברית בירושלים: כימיה
קטגוריה:בוגרי העתודה האקדמית
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1961
ציורי קיר בקייב

**ציורי הקיר בקייב** הם סדרה של ציורי קיר שציורו על קירות בניינים בקייב, אוקראינה החל מ-2014. צוירו מעל ל-160 ציורי קיר ברחבי העיר, בשטח של בערך 285 קמ"ר. ציורי הקיר לא מומנו על ידי הממשלה האוקראינית, אלא על ידי תומכים עצמאיים או קבוצות אמנותיות.

## עבודות נבחרות
### הבנייה מחדש
 
"הבנייה מחדש" הוא ציור קיר של האמן האוסטרלי פינטן מאגי  משנת 2015. בציור מתוארת אישה שאוחזת בזרועותיה בערימת ענפים, ועומדת בתוך מים המגיעים עד לקרסולה, במה שנראה כלאחר הצפה. נושא ההצפה חוזר ברבות מיצירותיו של מאגי, ונראה שיצירתו זו באה לייצג את השלבים הראשונים של הבנייה מחדש לאחר אסון.

### סרהיי ניהויאן
בציור קיר זה, מתואר דיוקנו של סרהיי ניהויאן, שהיה הראשון שנהרג במהלך מהומות רחוב הרושבסקוהו בשנת 2014, כחלק מאירועי יברומאידאן. ניהויאן היה אקטיביסט ארמני-אוקראיני שנורה בידי הברקוט במהלך מחאה. את הדיוקן יצר האומן הפורטוגלי אלכסנדר פרטו, הידוע בכינויו Vhils, והוא נמצא בגן המאה השמימיים, לשעבר מגרש ריק, שהפך לחלל קהילתי.

### תחייה
"תחייה" היא עבודה משותפת של הצמד הצרפתי Seth x Kislow. ציור קיר זה נחשב לאחד מהמוכרים ביותר בקייב. הוא נוצר באפריל 2014, ומופיעים בו נושאים אוקראיניים שונים, לצד תקווה לעתיד.

### ג'ורג' הקדוש האוקראיני
"ג'ורג' הקדוש האוקראיני" הוא ציור קיר אלגורי שיצר האמן AEC, ומתייחס לסיפורו של ג'ורג' קוטל הדרקון. לציור מסר פוליטי: הדרקון הדו-ראשי מתאר את רוסיה במזרח ואת נאט"ו במערב, מחלקים את אוקראינה.

### שליח החיים
"שליח החיים" הוא ציור קיר שיצר אלכסנדר בריטצ'ב, ובו מתואר עורב לבן מוקף בעורבים שחורים. לדברי האמן, העורב הלבן הוא סמל לחדשות טובות ולחיים חדשים. בנוסף, העורבים השחורים מייצגים חוכמה, בהיותן ציפורים מהנבונות ביותר שקיימות. החצר בו צויר הציור, הייתה מפורסמת בשלושה עורבים שחיו בה בכלוב במשך 20 שנה.

### ציור קיר ללא שם מאת Xav
חביאר רובלדו, הידוע בשמו המקצועי Xav, יצר ציור זה של ילד מחייך ב-2017, בתמיכת Art United Us. הציור עורר מחלוקת בקרב הקהילה המקומית, בהיותו מתאר ילד שחור, ועורר תגובות גזעניות עוד מראשית העבודה עליו. ואמנם, מכיוון שרובלדו היה עצמאי ולא תלוי כלכלית בגורם רשמי כלשהו, ציור הקיר הושלם, למרות עיכוב של שבועיים.

## קישורים חיצוניים

## הערות שוליים

קטגוריה:קייב: תרבות
קטגוריה:אמנות רחוב
קטגוריה:ציורי קיר
קנוד ברטלס

**קנוד ברטלס** (בדנית: **Knud Bartels**; נולד ב-8 באפריל 1952) הוא גנרל דני בדימוס, אשר שימש כראש ההגנה (מקביל לרמטכ"ל) של צבא דנמרק בין השנים 2009–2012 ולאחר מכן כיושב ראש הוועדה הצבאית של נאט"ו בין השנים 2012–2015.

## ביוגרפיה
ברטלס נולד בקופנהגן ב-8 באפריל 1952 וב-1972 התגייס לצבא דנמרק. ב-2001 הועלה לדרגת גנרל מאיור וב-2006 הועלה לדרגת גנרל לוטננט ומונה לנציג דנמרק בוועדה הצבאית של נאט"ו. ב-4 באוקטובר 2009 נאלץ ראש ההגנה טים ירנסן להתפטר מתפקידו בעקבות הסערה שעורר פרסום ספרו של תומאס ראתסאק, וברטלס נקרא למלא את תפקידו. ב-2 בנובמבר 2012 פרש ברטלס מהתפקיד בעקבות מינוי ליושב ראש הוועדה הצבאית של נאט"ו במקום וולטר גאסקין. ביורן ביסרופ נקרא למלא את מקומו באופן זמני עד שפיטר ברטרם נכנס לתפקיד באופן קבוע. ב-26 ביוני 2015 הוא פרש מהצבא וכיום משמש כמרצה במכללת ההגנה הדנית.

## קישורים חיצוניים

## הערות שוליים

קטגוריה:ראש ההגנה (דנמרק)
קטגוריה:דנים שנולדו ב-1952
REDDI

**REDDI** היא להקת רוק-פאנק דנית-שוודית, המורכבת מנשים בלבד. חברות הלהקה הן המתופפת איהאן היידר, הזמרת והגיטריסטית מתילדה "זיגי" סאברי, הגיטריסטית אגנס רוסלונד והבסיסטית אידה ברגקוויסט. היא זכתה ב-Dansk Melodi Grand Prix 2022, הקדם הדני לאירוויזיון 2022, עם השיר "The Show".

## קריירה
REDDI הוקמה כדי להשתתף ב-Dansk Melodi Grand Prix 2022, הקדם הדני לתחרות הזמר של האירוויזיון, שהזוכה שלו ייצג את דנמרק באירוויזיון 2022. היא מתאפיינת בפאנק של שנות ה-70 וברוק של שנות ה-80. השראותיה של REDDI הם גרין דיי, קייטי פרי ופינק.

איהאן היידר, מתופפת, הקימה את הלהקה יחד עם המפיק הדני לארס פדרסן, הידוע בכינויו "Chief1". היידר הייתה חברה בלהקה  ואף הופיעה לצד סולונה סמיי, נציגת דנמרק באירוויזיון 2012.

ב-10 בפברואר 2022 הכריזה רשות השידור הדנית, DR, כי REDDI ישתתפו בקדם הדני לאירוויזיון 2022, עם השיר "The Show". היא ביצעה אותו על בימת האירוע ב-5 במרץ, הגיעה למקום הראשון לאחר שקיבלה את מרב הנקודות מהקהל, ונבחרה לייצג את דנמרק באירוויזיון 2022. ב-10 במאי 2022 ביצעה REDDI את "The Show" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 13 עם 55 נקודות.

## קישורים חיצוניים

* 

## הערות שוליים

קטגוריה:להקות בנות
קטגוריה:להקות דניות
קטגוריה:להקות רוק
קטגוריה:להקות פאנק (Punk)
קטגוריה:משתתפי אירוויזיון 2022
קטגוריה:נציגי דנמרק באירוויזיון
Halo (שיר של LUM!X)

"**Halo**" (בעברית: "**הילה**") הוא סינגל שהוקלט על ידי הדי ג'יי האוסטרי LUM!X, בהשתתפות הזמרת פיה מריה. הוא יצא לאור ב-11 במרץ 2022, בהוצאת חברת התקליטים ספינינג רקורדס. נבחר לייצג את אוסטריה באירוויזיון 2022, שהתקיים בטורינו, איטליה. ב-3 במרץ הוא הודלף בפלטפורמת Beatport.

## לפני האירוויזיון
ב-9 בנובמבר 2021 הודיע אברהד פורצ'ר, אחראי הוועדה לבחירת הנציג, כי הם ניפו את עשרים המוזיקאים ששלחו מועמדות לייצוג המדינה בתחרות לארבעה. עשרים וארבעה האמנים ששלחו מועמדות היו אנגר, בני קניג, קנדללייט פיקוס, כריסטל, דלהדאפ, דר טראוריגה גרטנר, דייגו פדריקו, פרד אובוזו, פרוידה, גארי לאקס, LUM!X, מטיוס נבל, מקס דה סאקס, מיבלו, פופמכה, פוקסרוקר סיסטרס, ריאן, ריידל, סלינה מריה, סרניטי, סלאדק, תאודורה ספיריץ' ו-Visions of Atlantis. מאוחר יותר הוא פרסם כי הרשימה צומצמה לשלושה אמנים, וההחלטה צפויה להתקבל בסוף ינואר 2022. אולם הוא דחה פעם נוספת את מועד חשיפת ההחלטה לשבוע הראשון של פברואר. ב-8 בפברואר 2022 הוכרז LUM!X כנציג האוסטרי לאירוויזיון 2022, עם השיר "Halo", בהשתתפות פיה מריה.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטריה שובצה למחצית השנייה של חצי הגמר הראשון, שהתקיים ב-10 במאי 2022.

לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אוסטריה הופיעה כמדינה ה-13, לאחר דנמרק ולפני איסלנד. ב-10 במאי 2022 ביצעו מריה ו-LUM!X את "Halo" על בימת חצי הגמר הראשון של אירוויזיון 2022. הם נכשלו בניסיון להעפיל לגמר התחרות, שהתקיים ב-14 במאי.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי אוסטריה באירוויזיון
קטגוריה:שירים באנגלית
כריסטיאן השלישי, רוזן אולדנבורג

**כריסטיאן השלישי, רוזן אולדנבורג** (לפני 1269 – 1285) היה רוזן שליט של אולדנבורג. הוריו היו יוהאן הראשון, רוזן אולדנבורג וריצ'זה (או *ריקסה*) מהויה-שטומפנהאוזן.

## ביוגרפיה
כריסטיאן השלישי הוזכר לראשונה במסמך בשנת 1269 כ-. משנת 1272, אחיו אוטו השני מופיע כשליט שותף.

במהלך השנים הראשונות של שלטונו, מרדו המיניסטריאלים, בראשות האביר רוברט פון וסטרהולט. המורדים הצליחו לפלוש לעיר אולדנבורג. כריסטיאן, שעדיין הגן על טירת אולדנבורג, הצית את העיר, כך שהתוקפים נותרו ללא מזון או מחסה, ונאלצו לסגת. כריסטיאן רדף אחריהם, והביס אותם באופן נחרץ בקרב על ביצת טונגלר. רוברט פון וסטרהולט ואצילים סוררים אחרים נלקחו בשבי. הכרוניקה של ראסטד מתארת את ניצחונו בפירוט רב.

במקורות בני זמננו, כריסטיאן מתואר כאוהב שלום ("...האיכרים חיו בשלום ובשלווה מוחלטת") וידידותי כלפי הכנסייה. הוא היה אדוק וגם ידע ליהנות מהחיים ("... אהב יין טוב").

הוא נישא ליוטה מבנטהיים ונולדו לו שלושה בנים. בנו הבכור, יוהאן השני ירש אותו ב-1285 כרוזן של אולדנבורג; אוטו הפך לארכיבישוף של ברמן ב-1344.

קטגוריה:רוזנים גרמנים
קטגוריה:ילידי המאה ה-13
קטגוריה:נפטרים ב-1285
וולטר גאסקין

**וולטר אי גאסקין** (באנגלית: **Walter E. Gaskin**; 8 במאי 1951) הוא לוטננט גנרל בדימוס בחיל הנחתים של ארצות הברית אשר שימש כמפקד דיוויזיית הנחתים השנייה וכסגן יושב ראש הוועדה הצבאית של נאט"ו.

## ביוגרפיה
גאסקין נולד ב-8 במאי 1951 בסוואנה, ג'ורג'יה. ב-1974 הוא התגייס לחיל הנחתים של ארצות הברית. הוא שימש כמפקד גדוד הנחתים השני, וביוני 2006 מונה למפקד דיוויזיית הנחתים השנייה ושימש בתפקיד עד יולי 2008. במקביל הוא שימש כמפקד כוח המשלוח ה-22 של הנחתים. בתפקיד זה הוא שימש כמפקד כוח רב לאומי בעיראק. ב-22 במרץ 2010 הוא מונה לסגן יושב ראש הוועדה הצבאית של נאט"ו. ב-18 בנובמבר 2011 פרש יו"ר הוועדה ג׳יאמפאולו די פאולה מהתפקיד כדי לשמש כשר ההגנה בממשלתו של מריו מונטי. גאסקין מונה לממלא מקום עד 2 בינואר 2012 אז מונה קנוד ברטלס לתפקיד. ב-2013 פרש גאסקין מהצבא.

## קישורים חיצוניים

* וולטר גאסקין באתר חיל הנחתים
* וולטר גאסקין באתר נאט"ו

קטגוריה:מפקדי דיוויזיית הנחתים השנייה
קטגוריה:אמריקאים שנולדו ב-1951
WRS

**אנדריי יונוץ אורסו** (ברומנית: **Andrei-Ionuț Ursu**; נולד ב-16 בינואר 1993), ידוע בשם הבמה שלו **WRS**, הוא זמר-יוצר רומני. לפני שהחל את קריירת המוזיקה שלו, הוא עבד כרקדן עם כמה אמנים, דוגמת אינה ו-Carla's Dreams. בינואר 2020 חתם חוזה הקלטות עם חברת התקליטים גלובל רקורדס והחל להוציא שירי אלקטרופופ. ייצג את רומניה באירוויזיון 2022, עם השיר "Llámame".

## ביוגרפיה
WRS נולד בבוזאו בדרום רומניה, ב-16 בינואר 1993. בגיל 12, בעצת הוריו, החל ללמוד ריקודי עם ומחול מודרני בבית הספר לאומניות באזור. בשנת 2015 הקים את להקת הבנים "Shot", והתחיל את הקריירה המוזיקלית שלו. הוא עזב את הלהקה לאחר כשנתיים, ועבר להתגורר בלונדון. סינגל הבכורה שלו, "Why", יצא לאור בינואר 2020, וצבר כמיליון צפיות ביוטיוב ו-400,000 השמעות בספוטיפיי. שניים משיריו, "Amore" ו-"Tsunami", זכו לפרסום רב ברשתות החברתיות ואף הגיעו לעשרת השירים הפותחים של מצעדי הסינגלים ברומניה ובבולגריה. בפברואר 2022 הגיע WRS למקום הראשון בקדם הרומני לאירוויזיון 2022, עם השיר "Llámame". ב-12 במאי 2022 ביצע WRS את "Llámame" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. עם תום הקראת התוצאות דורגה במקום ה-18 עם 65 נקודות.

## קישורים חיצוניים
* 

## הערות שוליים

קטגוריה:זמרים רומנים
קטגוריה:רקדנים
קטגוריה:משתתפי אירוויזיון 2022
קטגוריה:נציגי רומניה באירוויזיון
קטגוריה:רומנים שנולדו ב-1993
The Show

"**The Show**" (בעברית: "**המופע**") הוא סינגל שהוקלט על ידי הלהקה הדנית Reddi. הוא יצא לאור ב-10 בפברואר 2022, בהוצאת חברת התקליטים יוניברסל מיוזיק גרופ. נבחר לייצג את דנמרק באירוויזיון 2022, שהתקיים בטורינו, איטליה.

## לפני האירוויזיון
ב-27 באוגוסט 2021 פתחה רשות השידור הדנית את תקופת הגשת השירים לוועדה המקצועית. היא הסתיימה ב-29 באוקטובר, ולאחר מכן התחילה מלאכת סינון השירים. מספרם צומצם לשמונה, והם יצאו לאור ב-10 בפברואר 2022.

שמונה שירים התחרו בערב אחד, שבסופו נקבע הזוכה באמצעות שתי מערכות הצבעה. בראשונה, שלושת השירים שקיבלו את מרב הנקודות העפילו לשלב הבא באירוע. היא שילבה את ההצבעות לפני המופע, שנקלטו ב-28 בפברואר עד 4 במרץ, וההצבעות שהוזנו במשדר על ידי הקהל. במערכה השנייה אופסו כל נתוני ההצבעות. הצופים יכלו להצביע באמצעות הודעת SMS או ביישומון Melodi Grand Prix.

בשלב הראשון העפיל "The Show" לתלת-קרב של גמר הקדם הדני לאירוויזיון במקום השני. השיר "Hallelujah" של להקת Conf3ssions הגיע בשלב זה למקום הראשון, אולם בתלת קרב הפסיד ל-"The Show" בהפרש של חמישה אחוזי הצבעה.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי דנמרק תופיע בחלק השני של חצי הגמר הראשון.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. דנמרק הופיעה כמדינה ה-12, לאחר קרואטיה ולפני אוסטריה. ב-10 במאי 2022 ביצעה REDDI את "The Show" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 13 עם 55 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי דנמרק באירוויזיון
קטגוריה:שירים באנגלית
שירלי שרון-זיסר

**שירלי שרון-זיסר** היא פסיכואנליטיקאית לאקאניאנית, פרופסור חבר וראש החוג לשעבר בחוג לספרות אנגלית ואמריקנית באוניברסיטת תל אביב, מטפלת באמנות, מורה ברשת הלאקאניאנית ובעלת מינוי להוראת פסיכואנליזה במוסדות לימוד של השדה הפרוידיאני בעולם שתחת חסות המחלקה לפסיכואנליזה באוניברסיטת פריז-8, חברה באסכולה הלאקאניאנית החדשה, וסופרת. זיסר חיברה עשרות מאמרים וספרים, בעברית ובשפות אחרות, בתחומי הפסיכואנליזה והאמנויות.

## רקע מקצועי
שרון-זיסר הייתה תלמידתה של הפסיכואנליטיקאית הצרפתייה מישל מונטרלה, אשר בעצמה הייתה תלמידתו של הפסיכאנליטיקאי והפסיכיאטר הצרפתי הידוע ז'אק לאקאן. היא חברה בחברה הישראלית לפסיכואנליזה באסכולה הלאקאניאנית החדשה, וכן מורה במוסד הלימוד הרשת הלאקאניאנית, ובעלת מינוי להוראת פסיכואנליזה במוסדות לימוד של השדה הפרוידיאני בעולם.

הכשרתה האקדמית של שרון-זיסר כוללת תואר שני בטיפול באמנויות מאוניברסיטת לסלי בבוסטון, ארצות הברית, תואר דוקטור בהצטיינות מאוניברסיטת תל אביב ופוסט-דוקטורט מאוניברסיטת קורנל בארצות הברית.

השילוב של פסיכואנליזה ואמנות בעבודתה ובכתיבתה של שרון-זיסר נוכח לכל אורך דרכה, וכן בהוראתה בעולם כולו.

## פסיכורטוריקה
בתחום הפסיכואנליזה, עוסקת שרון-זיסר בחומר העיקרי עמו עובדים בקליניקה - השפה. משום כך, מחקרה ועניינה העיקרי קשור בתחום הרטוריקה, כפי שזה הובנה ונכתב בעת העתיקה וברנסאנס האנגלי במיוחד. שילוב זה, של פסיכואנליזה ורטוריקה, זכה לכינוי 'פסיכורטוריקה' על ידי תלמידיה.

שאלת השפה והקשר בינה לבין הגוף מופיע עוד בכתביו הראשונים של זיגמונד פרויד, כאשר שם הוא מנסח למעשה את הלא-מודע באופן אשר לאקאן אמר אודותיו כי "הלא-מודע מובנה כשפה". בעקבות עבודתה הקלינית, ומתוך התנסות אנליטית אישית, כותבת זיסר אודות קשר זה בין השפה והגוף אשר מגולם דרך אופני הכתיבה בלא-מודע. כך היא מחלצת גם מתוך אופנים שונים של עבודת אומנות: ציור - הוספה של שכבות צבע על גבי בד הקאנבס, ופיסול - חציבה או סיתות באבן הגולמית עד חילוצו של הפסל מתוכה. כך, חידושה של זיסר קשור, בין השאר, לאופני הכתיבה וההתערבויות הקליניות אשר ניתן לזהות בהן שני מתווים - מתווה ההוספה אשר מזוהה יותר עם הפרקטיקה הפסיכותרפית אליבא דפרויד, או מתווה ההחסרה אשר מזוהה יותר עם הפסיכואנליזה, ובעיקר הלאקאניאנית.

## חיים אישיים
נשואה לאייל זיסר, ולהם שלושה ילדים.

## ספריה בעברית
* **המוות הוא אמו של היופי** - מאת אפרת ביברמן ושירלי זיסר, בהוצאת אוניברסיטת תל אביב, יצא לאור בשנת 2015.

## ספריה באנגלית
* **Critical Essays on Shakespeare's A Lover's Complaint** - בהוצאת Routledge, יצא לאור בשנת 2017.
* **Art, Death and Lacanian Psychoanalysis** - בהוצאת Routledge, יצא לאור בשנת 2018.
* **Writing, Speech and Flesh in Lacanian Psychoanalysis** - בהוצאת Routledge, יצא לאור בשנת 2022.
* **The Linguistic Turn of the English Renaissance: A Lacanian Perspective** - בהוצאת Routledge, יצא לאור בשנת 2024.

## קישורים חיצוניים

* ריאיון עם פרופ' שירלי שרון-זיסר, במגזין מכאן גיליון 8.

## הערות שוליים

קטגוריה:סגל אוניברסיטת תל אביב: אנגלית ולימודים אמריקניים
קטגוריה:פסיכואנליטיקאיות
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קרחון גארווד

**קרחון גארווד** (באנגלית: **Garwood Glacier**) הוא קרחון עמק המכסה את חלקו הצפון-מערבי של עמק גארווד, בארץ ויקטוריה, שבאנטארקטיקה.

פסגת פרוג'קשן, המהווה את הקצה הדרום-מזרחי של מצוק הובס, מתנשאת מעל מוצאו של הקרחון, שבגבעות קבל.

## היסטוריה
### גילוי ומיפוי הקרחון

הקרחון מופה לראשונה במהלך המשלחת הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

לקרחון לא ניתן שם עד שנת 1911.

בשנה זו נתן תומאס גריפית' טיילור, חבר המשלחת הלאומית הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913, לקרחון את שמו.

הקרחון נקרא על שם אדמונד ג'יי. גארווד (Edmund J. Garwood), פרופסור לגאולוגיה ומינרולוגיה באוניברסיטת לונדון.

## לקריאה נוספת

• N. J. Carson, (2012) **[https://ir.canterbury.ac.nz/bitstream/handle/10092/7467/NicholasCarson_MSc_Thesis.pdf?isAllowed=y&sequence=1 THE GEOLOGY AND GEOMORPHOLOGY OF THE DENTON HILLS, SOUTHERN VICTORIA LAND, ANTARCTICA]**, University of Canterbury

• Hage, Melissa Margaret, **[https://trace.tennessee.edu/utk_gradthes/1565 Biomarker and Stable Isotope Characterization of Coastal Pond Organic Matter, McMurdo Dry Valleys, Antarctica]**, University of Tennessee, 2006

## קישורים חיצוניים
* קרחון גארווד באתר הסקר הגאולוגי של ארצות הברית
* קרחון גארווד באתר הגאזא האנטארקטי של ממשלת ניו זילנד
* קרחון גארווד באתר הגאזט האנטארקטי המשווה SCAR של ממשלת אוסטרליה}
* תצלומי קרחון גארווד

## הערות שוליים

גארווד
נבחרת לוהנסק בכדורגל

**נבחרת הכדורגל של הרפובליקה העממית של לוהנסק** היא נבחרת הכדורגל המייצגת את הרפובליקה העממית של לוהנסק הלא מוכרת, שממוקמת במזרח אוקראינה. הנבחרת אינה חברה באופ"א או בפיפ"א, ולכן אינה מורשית להשתתף בגביע העולם בכדורגל או באליפות אירופה בכדורגל. במקום זאת, עד נובמבר 2022 היא הייתה חלק מקוניפ"א והתחרתה בתחרויות שלה.

## היסטוריה
איגוד הכדורגל של לוהנסק נוסד ב-4 באוקטובר 2014. הנבחרת השתתפה במוקדמות גביע העולם בכדורגל של קוניפ"א 2018 אך לא הצליחה להעפיל אל גביע העולם. סאשה דורקופ, המזכיר הכללי של CONIFA, הצהיר שהוא לא מסכים עם נבחרת לוהנסק מבחינה פוליטית - תוך השוואה שלילית עם הצ'אגוסים - אבל ש"זה לא העניין" והנבחרת הורשתה להתחרות. קוניפ"א ספגה ביקורת על תמיכה ב"בדלנות הנתמכת על ידי רוסיה". הנבחרת הייתה אמורה לקחת חלק בגביע אירופה בכדורגל של קוניפ"א 2019, אך פרשה מהתחרות עוד לפני שהיא התחילה.

לוהנסק
קטגוריה:מחוז לוהנסק
יוהאן הראשון, רוזן אולדנבורג

**יוהאן הראשון, רוזן אולדנבורג** (בערך 1204 – בערך 1270) היה רוזן שליט של אולדנבורג מ-1233 ועד מותו.

## ביוגרפיה
אביו, כריסטיאן השני, שלט במשותף עם דודו, אוטו הראשון. לאחר שנפטר כריסטיאן השני ב-1233, אוטו הראשון שימש כאפוטרופוס של יוהאן הראשון. כאשר יוהאן הראשון התבגר, הוא שלט במשותף עם אוטו הראשון. לאחר שאוטו הראשון מת ב-1251, שלט יוהאן הראשון לבדו.

בשנת 1244, אוטו הראשון ויוהאן הראשון הקימו יחד את המנזר הציסטרסיאני רוזנטל במנסלג. בשנת 1251 עבר המנזר למבצר ביער Börsteler, שכבר היה בבעלותו של יוהאן הראשון.

בשנים 1258 ו-1259, הוא לחם בסכסוך הנסיך-ארכיבישוף של ברמן לצד בן דודו הילדבולד מוונשטורף נגד רוסטרינגן, אוסטרינגן ושטדינגן. כשהסתיים הריב, הוא שמר על השטחים שכבש.

לאחר מחלוקת עם העיר ברמן, הוא נאלץ לוותר על הטירה בברן. בתמורה, יוהאן הראשון ודודו בנו טירה בדלמנהורסט, מה שעורר תגובה חריפה מצד סטדינגן.

כמו קודמיו, היו לו מחלוקות רבות עם קרוביו, הרוזנים של אולדנבורג-וילדהאוזן. בסופו של דבר, הרוזנות שלהם חולקה בין הבישופים של מינסטר וברמן. הדבר הביא לכך שאולדנבורג ודלמנהורסט היו מוקפות כמעט לחלוטין בשטחים אלה, והובילה למאות שנים של מחלוקות בין רוזני אולדנבורג ושני הנסיכים-הבישופים.

יוהאן הראשון היה אב קדמון ישיר של מלכי דנמרק וצארים רבים של רוסיה.

## משפחתו
הוא נישא לריצ'זה, בתו של הרוזן היינריך השני, רוזן הויה, והביאו לעולם את הילדים הבאים:

* היילוויג, התחתנה עם אקברט, רוזן בנטהיים-טקלנבורג
* כריסטיאן השלישי, רוזן אולדנבורג (בערך 1250 – 1285)
* מוריץ (נפטר ב-1319), כומר בווילדהאוזן
* אוטו השני (נפטר 1304)

## הערות שוליים

קטגוריה:רוזנים גרמנים
קטגוריה:נפטרים ב-1270
אהז

**אהז** (בצרפתית: **Ahez**) הוא צמד מוזיקלי צרפתי שמקורם בברטאן. הצמד נבחר, ביחד עם אלוון, לייצג את צרפת באירוויזיון 2022 בטורינו עם השיר "Fulenn".

## רקע
חברי הלהקה, הרואים עצמם זמרים בסגנון המסורתי, הם סטרן דירידולו, סטרן לה גויו ומארין לאווין. שלושתם מגיעים מאזור ברטאן הצרפתי, כאשר המיתולוגיה הקלטית מעוררת השראה במוזיקה שלהם. כך הם מפרשים סיפורים עכשוויים המעורבים במיתוסים של אזורם.

## אירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. הלהקה סיימה, יחד עם אלוון, במקום ה-24.

כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בריאיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון.

## קישורים חיצוניים

## הערות שוליים

קטגוריה:משתתפי אירוויזיון 2022
קטגוריה:נציגי צרפת באירוויזיון
Llámame

"**Llámame**" (בעברית: "**קרא/י לי**") הוא סינגל שהוקלט על ידי הזמר הרומני WRS. את השיר הוציאה לאור ב-10 בפברואר 2022 חברת התקליטים גלובל רקורדס. לאחר שזכה ב-Selecția Națională 2022, הוא נבחר לייצג את רומניה באירוויזיון 2022, שהתקיים בטורינו שבאיטליה.

## לפני האירוויזיון
ב-26 בנובמבר 2021 פתחה רשות השידור הרומנייה, TVR, את תקופת הגשת המועמדויות להשתתפות בקדם הארצי. זו הסתיימה ב-19 בדצמבר, ו-TVR קיבלה 94 קריאות מאמנים שונים ברחבי המדינה. חבר שופטים, שהורכב מאלכסנדרה אונגוראנו (זמרת), אוזנה ברבאנסיה (זמרת אופרה ושחקנית), רנדי (מפיקה מוזיקלית), כריסטיאן פאור (מלחין) ואדריאן רומצ'סקו (מנצח), העניקו לשירים 1–10 נקודות על סמך מספר קריטריונים, דוגמת המבנה שלו, ההרמוניה המלודית, סגנון הלחן והסאונד. ארבעים ושישה השירים שקיבלו את מרב הנקודות עלו לשלב הראשון של הקדם הרומני. הם הוכרזו ב-23 בדצמבר 2021.

כול השירים שהעפילו לשלב התחרו בחצי הגמר הראשון, כשמתוכם 20 העפילו לחצי הגמר השני. חבר השופטים בחר חמישה עשר שירים, ואילו הצבעות הקהל קבעו את זהותם של חמישה שירים נוספים שהעפילו לשלב הבא. "Llámame" העפיל בהחלטת השופטים, ודורג במקום ה-21 של הצבעות הקהל בלבד.

חצי הגמר השני התקיים ב-12 בפברואר 2022 באולפני TVR בבוקרשט, בהנחיית אנקה מאזילו, בוגדן סטנסקו ואילינקה. עשרת השירים שנבחרו על ידי השופטים, ביניהם נמנה "Llámame", העפילו לשלב הגמר.

גמר הקדם התקיים ב-5 במרץ. "Llámame" נקבע כמנצח באמצעות שילוב של קולות השופטים והקהל. השופטים העניקו לעשרת השירים 1–8, 10 ו-12 נקודות, בהתאם לשיטת "שתים עשרה הנקודות" של תחרות הזמר של האירוויזיון.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי רומניהתופיע בחלק השני של חצי הגמר השני.

לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. רומניה הופיעה כמדינה ה-13, אחרי אסטוניה ולפני פולין. ב-12 במאי 2022 ביצע WRS את "Llámame" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. רומניה הופיעה שנייה, לפני פורטוגל ואחרי צ'כיה. עם תום הקראת התוצאות דורגה במקום ה-18 עם 65 נקודות.

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי רומניה באירוויזיון
קטגוריה:שירים באנגלית
קטגוריה:שירים בספרדית
קטגוריה:סינגלים שהגיעו למקום הראשון ברומניה
סאסי ד'אלמיידה

**סאסי אוקטבה אמילה ד'אלמיידה** (בצרפתית: **Sessi Octave Emile D'Almeida**; נולד ב-20 בנובמבר 1995) הוא כדורגלן בניני המשחק בעמדת הקשר בנפטצ'י באקו.

## קריירת מועדונים
ד'אלמיידה התחיל את הקריירה שלו בקבוצות כדורגל מקומיות בעיר הולדתו בורדו עד שהגיע בגיל 10 לזו של ז'ירונדן דה בורדו. ב-12 בדצמבר 2013 ערך את הופעת הבכורה שלו בקבוצה הבוגרת בהפסד 1-0 למכבי תל אביב במסגרת שלב הבתים של הליגה האירופית. ב-23 באוגוסט 2014 ערך את הופעת הבכורה שלו בליגה הצרפתית בניצחון 1-3 נגד ניס. בקיץ  הצטרף לקבוצת המילואים של פריז סן-ז'רמן.

בקיץ  חתם ד'אלמיידה לשנתיים בבארנסלי מהפוטבול ליג צ'מפיונשיפ. בבארנסלי, מיעט לשחק וכעבור שנה חתם בבלקפול מהפוטבול ליג הראשונה. כעבור שנה חתם ביאוביל טאון מהפוטבול ליג השנייה.

בקיץ  הצטרף לוואלנסיין מהליגה הצרפתית השנייה. ב-31 בינואר 2022 הושאל לטונדלה מליגת העל הפורטוגלית.

בקיץ  הצטרף לפו הצרפתית.

## קריירה בינלאומית
בשנת  החליט לייצג את נבחרת בנין, אותה היה זכאי לייצג בזכות שורשי הוריו. ב-14 ביוני 2015 ערך את הופעת הבכורה שלו בנבחרת בתיקו 1-1 נגד . ב-16 באוקטובר 2018 הבקיע את שער הבכורה שלו בנבחרת בניצחון 0-1 נגד .

ד'אלמיידה השתתף עם הנבחרת בגביע אפריקה לאומות 2019.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים בנינים
קטגוריה:קשרי כדורגל צרפתים
קטגוריה:קשרי כדורגל בנינים
קטגוריה:בורדו: כדורגלנים
קטגוריה:כדורגלני בורדו
קטגוריה:כדורגלני בארנסלי
קטגוריה:כדורגלני בלקפול
קטגוריה:כדורגלני יאוביל טאון
קטגוריה:כדורגלני ואלנסיין
קטגוריה:כדורגלני טונדלה
קטגוריה:כדורגלני פו
קטגוריה:כדורגלני אפולון לימסול
קטגוריה:כדורגלני נפטצ'י באקו
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2025
קטגוריה:ספורטאים זרים באנגליה
קטגוריה:ספורטאים זרים בפורטוגל
קטגוריה:ספורטאים זרים בקפריסין
קטגוריה:בנינים שנולדו ב-1995
טובי פוקס

**רוברט פ. פוקס** (באנגלית: **Robert F. Fox**; נולד ב-11 באוקטובר 1991), ידוע גם כ**טובי פוקס** ובעבר כ**טובי "ראדיאיישן" פוקס**, הוא  ו אמריקאי. הוא ידוע בעיקר בשל פיתוח משחקי התפקידים "אנדרטייל" ו-"", ועל הראשון קיבל הכרה רבה, מועמדות ל וזכה שלוש פעמים בטקס פרסי המשחקים.

היצירות המוקדמות של פוקס הן בעיקר חיבור מוזיקה, במיוחד לוובקומיקס "", והמשיך לחבר מוזיקה לעוד משחקי אינדי לאחר ההצלחה של "אנדרטייל".

עוד עבודות בולטות כוללות תרומה לפסקולים של "פוקימון חרב ומגן", "סופר סמאש ברוס אולטימייט" ו"פוקימון שני וארגמן".

## קריירה
### יצירה מוקדמת והלחנה
היצירה הידועה הכי מוקדמת של פוקס היא "פריצת ליל כל הקדושים של ארת'באונד",  של המשחק EarthBound מ-1994 ל-SNES שיצאה לאור ב-2008. לאחר מכן, המשיך להלחין מוזיקה לובקומיקס "" מ-2009 של  בשנתו האחרונה בתיכון. אף על פי שפוקס לא הגיב כאשר האסי הקים "" באפריל 2009 ופרסם פוסט חדשות שבו ביקש ממלחינים להצטרף, האסי התרשם מעבודתו של פוקס לאחר שפוקס התחיל להעלות גרסאות כיסוי על פסנתר של המוזיקה מהובקומיקס בפורום של "". פוקס חיבר את המוזיקה למשחק של "", "", המשחק הקצר של אומנית "אנדרטייל" טמי צ'אנג "" ומשחק התפקידים "" מ-2019 של גיים פריק, שהמוזיקה שלו עובדה על ידי המלחין של פוקימון היטומי סאטו. בנוסף, פוקס חיבר רצועה למשחק "פוקימון חרב ומגן" ושיר ווקאלי לאלבום "PRAY" של איטוקי האנה.

### פריצת דרך והכרה
#### אנדרטייל

היצירה הכי מוכרת של פוקס היא משחק התפקידים "אנדרטייל", שלה חיבר גם את הפסקול. המשחק מכר יותר מ-1 מיליון עותקים, מה שגרם לו להפוך ל"להיט מפתיע" ו"תופעה של תרבות הפופ". פוקס עבד על המשחק לגמרי לבד (חוץ לאומנות במשחק, שביקש בה עזרה מטמי (טויוקי) צ'אנג) כדי לא להסתמך על אחרים. היה לפוקס ניסיון בפיתוח משחקים לפני אנדרטייל, הוא ושלושת אחיו השתמשו ב- כדי ליצור משחקי תפקידים ו של ארת'באונד בבית הספר התיכון, שהמוכרת מביניהם היא "פריצת ליל כל הקדושים של ארת'באונד". הרעיונות והעיצובים לדמויות באנדרטייל נוצרו כשפוקס היה במכללה וצייר את הדמויות במחברתו.

לאחר שחרור המשחק, אנדרטייל קיבל בסיס מעריצים נרחב. פוקס הגיב שלא מפריע לו שאנשים אמרו שהם לא אוהבים את המשחק, ושהוא "לא לכולם". למרות הפרסים שאנדרטייל קיבל והשבחים הרבים, פוקס כתב שדעתו האישית היא שהמשחק עדיין היה "" והיה צריך לקבל "ציוני 8/10".

ב-2016, פוקס שחרר מספר רצועות שאינן בשימוש מתוך אנדרטייל. פוקס גם נהיה תורם של מגזין "A Profound Waste of Time". לאחר מכן פוקס נבחר לרשימת המשחקים בפורבס 30 Under 30 ב-2018 על תפקידו ביצירת אנדרטייל. 

ההצלחה של אנדרטייל, במיוחד ביפן, נתנה לפוקס את ההזדמנות לבקר את היוצר של Super Smash Bros. מסאהירו סאקוראי בביתו, שם דיברו על הסדרה ושיחקו "Super Smash Bros. Ultimate" ביחד. לאחר מכן, הדמות "סאנס" מאנדרטייל שוחררה כתחפושת Mii למשחק כ (DLC), ביחד עם הרצועה "MEGALOVANIA", לה חיבר פוקס עיבוד חדש.

## קישורים חיצוניים
* 

## הערות שוליים

קטגוריה:מלחיני מוזיקה אלקטרונית
קטגוריה:מתכנתים אמריקאים
קטגוריה:פורבס 30Under30
קטגוריה:מעצבי משחקים
קטגוריה:אמריקאים שנולדו ב-1991
שמירה בבעלים

**שמירה בבעלים** (נקרא גם "**בעליו עמו**") הוא אחד מדיני שומרים, לפיו ישנו פטור מתשלומים כאשר בעל החפץ עבד עבור השומר בזמן שהשומר קיבל לשמור את החפץ. הפטור הוא רק כשהנזק לא נעשה על ידי השומר עצמו.

הלכות אלו מבוארות בהרחבה בתלמוד בפרק "השואל" שבמסכת בבא מציעא.

## מקור
דין 'שמירה בבעלים' נאמר בתורה לגבי שואל:

בתלמוד למדו שדין זה תקף אף בכל ארבעת השומרים, מכוח היקש לשואל.

לפי דעתו היחידה של , לא נאמר פטור "בעליו עמו", אלא אם כן בעליו של החפץ היה עסוק באותה מלאכה עצמה שלשמה הושאל החפץ, ואף זאת רק אם היה עסוק במלאכתו של השואל משעת ההשאלה עד השעה שאירע האונס בחפץ. דעה זו נדחתה בתלמוד, מכוח משניות וברייתות.

## טעם הדין
פרשני המקרא מסבירים הלכה זו בכך, שכאשר המשאיל היה עם השואל בשעת ההשאלה, השואל אינו מקבל על עצמו את חיוב השמירה באופן מלא, שכן גם בעליו של החפץ משתתף בשמירתו.

בתלמוד מוסבר כי מדובר בכך שבעליו של החפץ היה עם השואל במלאכתו, בכך שהוא עסק במלאכתו של השואל, אך נוכחות רגילה, שקיימת בעצם בכל השאלה כמעט, אינה פוטרת את השואל מתשלומין.

## קישורים חיצוניים
* הרב דוד כוכבי, טעם דין בעליו עמו, באתר פורטל הדף היומי
* הרב מאיר נהוראי, בעליו עמו, מדוע פטור? בעלון '''שבתון''', י"א באלול ה'תש"פ.
* הרב יהושע ויצמן, שמירה בבעלים, באתר ישיבת ההסדר מעלות יעקב.
* הרב משה טרגין, אם בעליו עמו לא ישלם, **[[עלון שבות]]** גיליון 152, תשנ"ט.
* הרב רועי הכהן זק, שאלה בבעלים, **הכי איתמר**, גיליון ד תשס"ט.
* שמואל נחושתן, גדר דין בעליו עמו, **אורות עציון**, גיליון כט, תשנ"ח.
* הרב דוד סבתו, בעליו עמו להיוצרותה של חידה בדיני שומרים, **מרחבים**, גיליון ג תשע"ה.
* הרב נחום רקובר, על תעלומות בדיני של השואל, דף שבועי של אוניברסיטת בר-אילן, פרשת משפטים תשע"ח, גיליון 1257.

## הערות שוליים

קטגוריה:משפט עברי: דיני שומרים
קטגוריה:בבא מציעא: סוגיות תלמודיות